I. Károly liechtensteini herceg
I. Károly (Karl von Liechtenstein; 1569. július 30. – 1627. február 12.) Liechtenstein első hercege, a Liechtenstein hercegi ház megalapítója.

Élete

Károly 1569. július 30-án született, feltehetően Feldsbergben, II. Hartmann von Liechtenstein-Feldsberg (1544–1585) és felesége, Anna Maria von Ortenburg (1547–1601) (II. Ulrich II von Ortenburg gróf lánya) legidősebb fiaként. Igen jó evangélikus nevelést kapott a Cseh testvériség iskolájában. 1599-ben két öccsével, Maximiliannal és Gundakerrel együtt áttért a katolicizmusra és ezután II. Rudolf császár kinevezte bécsi udvarának főkamarásává, amivel egyben a Titkos tanácsba is bekerült. Ezeket a tisztségeket 1607-ig töltötte be, amikor a császár és öccse, Mátyás főherceg vitájában az utóbbi pártjára állt. Mátyás cserébe 1608-ban örökös hercegi rangot adományozott neki. 1613-ban a sziléziai Troppau hercege lett. Az 1618-ban kezdődő cseh felkelésben II. Ferdinánd császár oldalára állt. A fehérhegyi csata után Károly feladata volt a lázadók elfogása és kivégzése. Szolgálataiért a császár 1622-ben kinevezte Csehország alkirályává, a következő évben megkapta a sziléziai Jägerndorf hercegségét és felvették az Aranygyapjas rendbe. Birtokait jelentősen gyarapította a lázadó nemesek elkobzott tulajdonaival.

Károly 1627. február 12-én halt meg Prágában, 57 éves korában.

Családja
Károly 1590-ben feleségül vette Anna Maria Šemberovát (1575–1625), Boskovice és Černá Hora bárónőjét. Legalább négy gyermekük született:
Anna Maria Franziska (1597. december 7. – 1640. április 26.) feleségül ment Maximilian von Dietrichstein-Nikolsburg herceghez
Franziska Barbara (1604–1655) feleségül ment Wenzel Werner von T'Serclaeshez, Tilly grófjához
Heinrich (fiatalon meghalt)
Karl Eusebius (1611. április 11. – 1684. április 5.) Liechtenstein hercege

</center>

Kapcsolódó cikkek
Liechtenstein uralkodóinak listája

Jegyzetek

Fordítás

Források 
 Article in the ABD
 Official biography
Prince Karl von Liechtenstein 'About Liechtenstein'

1569-ben született személyek
1627-ben elhunyt személyek
Liechtenstein hercegei
Liechtenstein-ház
Az Aranygyapjas rend lovagjai